ომარ სივორი
ენრიკე ომარ სივორი (ესპ. Enrique Omar Sívori, დ. 2 ოქტომბერი, 1935; სან ნიკოლასი, არგენტინა — გ. 17 თებერვალი, 2005, იქვე) — არგენტინელი ფეხბურთელი და მწვრთნელი. თამაშობდა თავდამსხმელის პოზიციაზე რივერ პლეიტის, იუვენტუსის და ნაპოლის შემადგენლობაში. სივორი ერთ-ერთია იმ იშვიათი ფეხბურთელებიდან, ვისაც სხვადასხვა ეროვნული ნაკრებების ღირსება აქვს დაცული, იგი არგენტინის და იტალიის სახელით გამოდიოდა საერთაშორისო ასპარეზზე.